b'\n_START_ARTICLE_\nRarotonga\n_START_SECTION_\nGeografija\n_START_PARAGRAPH_\nV dol\xc5\xbeino meri 11 km, v \xc5\xa1irino 6 kilometrov. Je vulkanskega izvora, obkro\xc5\xbea ga laguna, ki je na ju\xc5\xbenem delu otoka \xc5\xa1ir\xc5\xa1a, tu najdemo tudi \xc5\xa1tiri s palmami pora\xc5\xa1\xc4\x8dene manj\xc5\xa1e grebenaste oto\xc4\x8dke (t. i. motu)._NEWLINE_Najvi\xc5\xa1ji vrh se imenuje Te Manga, dosega 658 m. n. v. Notranjost otoka je gorata in porasla z de\xc5\xbeevnim gozdom. Zaradi nedostopnosti ni poseljena. Ogro\xc5\xbeena \xc5\xbeivalska vrsta je kakerori, raroton\xc5\xa1ki muholovec.\n_START_SECTION_\nGospodarstvo\n_START_PARAGRAPH_\nKmetijske povr\xc5\xa1ine se raztezajo ob ozkem obalnem pasu. Pridelujejo sladek krompir, taro (kulturna rastlina, podobna krompirju) in razne vrste tropskega sadja._NEWLINE_Na tem obmo\xc4\x8dju se je razvil turizem; ponujajo predvsem potapljanje, kolesarjenje, pohodni\xc5\xa1tvo (na Raemaru, Wigmore Falls, Arai Te Tonga), podvodni ribolov ... Tu najdemo tudi znamenito pla\xc5\xbeo Muri. Rarotonga premore tudi letali\xc5\xa1\xc4\x8de; letalske prevoze ve\xc4\x8dinoma zagotavlja Air New Zealand, lokalni prevoznik je Air Rarotonga. So glavno prestopno letali\xc5\xa1\xc4\x8de za druge otoke. Imajo tri pristani\xc5\xa1\xc4\x8da, v komercialne namene slu\xc5\xbei le Aviatu, v katerem se lahko zasidrajo predvsem manj\xc5\xa1a plovila (lokalni promet in povezave z Novo Zelandijo), ve\xc4\x8dje ladje se morajo zasidrati drugje. Glavna cesta se vije ob obali, nekaj manj\xc5\xa1ih cest je \xc5\xa1e v notranjosti. Avtobus ima dve progi: v smeri urinega kazalca in v nasprotni smeri urinega kazalca. Potnike pobirajo tudi izven ozna\xc4\x8denih avtobusnih postaj.'